Diari Oficial de la Generalitat Valenciana


Sumari del DOGV 1949, del 25-01-1993 (1993/826941)

ORDRE de 2 de gener de 1993, de la Conselleria de Cultura, Educació i Ciència, per la qual convoca els premis de la Generalitat Valenciana per a activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/02/(2)/dof/vci/html**

### Dades del document

Número de DOGV
:   1949

Data del DOGV
:   25-01-1993

Secció del DOGV
:   DISPOSICIONS GENERALS

Número del document
:   1993/826941


Data del document
:   02-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 2 de gener de 1993, de la Conselleria de Cultura, Educació i Ciència, per la qual convoca els premis de la Generalitat Valenciana per a activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana.  
L'article 7é de l?Estatut d'Autonomia de la Comunitat Valenciana va establir l?oficialitat del valencià al territori de la Comunitat Valenciana. En l'apartat 4 s'indica que s'atorgarà protecció i respecte especials a la recuperació del valencià.  
L'article 25.3 de la Llei d'Us i Ensenyament del Valencià, assenyala que el Consell de la Generalitat Valenciana fomentarà les manifestacions culturals i que les activitats que es desenvolupen en valencià rebran una consideració especial.  
Finalment, l'article 34 de la llei indicada determina que el Govern Valencià assumirà la direcció tècnica i la coordinació del procés de promoció de l?ús del valencià i, per tant, queda facultat per a prendre mesures que fomenten l?ús del valencià.  
Com a conseqüència dels manaments legals, el Govern Valencià va aprovar el 12 de març de 1990, el Pla Triennal per a la Promoció de l?ús del Valencià a la Comunitat Valenciana en el qual s'especifiquen una sèrie d'objectius i actuacions conduents a augmentar la sensibilització social respecte a l?ús del valencià, a fer més present el valencià com a llengua de comunicació entre els valencians i a complir, en definitiva, el compromís que té assumit la Generalitat Valenciana en la defensa del patrimoni cultural de la Comunitat Valenciana i, de manera especial, en la recuperació del valencià.  
Dins del programa del pla esmentat, concretament en l'actuació 11.1.9, s'estableix com a objectiu de treball «promoure activitats dirigides al foment de l?ús del valencià en el món associatiu».  
Es evident que entre els moviments associatius de caràcter cultural i lúdico- festiu tenen una gran importància i, per tant incidència social, les comissions de les fogueres. Totes elles, cadascuna des de la seua peculiar manera de participar en la festa i des de la pròpia idiosincràsia organitzativa i funcional, fruit de l?esdevenir històric, tenen, i poden tenir en el futur, un paper important per al procés de promoció i normalització de l?ús del valencià en la societat civil valenciana.  
Es per això que la Generalitat Valenciana a través de la Conselleria de Cultura, Educació i Ciència ha decidit convocar uns premis per a concedir una ajuda econòmica a aquelles activitats que serveixen de vehicle de comunicació en el món de la festa de les fogueres, però que alhora són promocionadores de l?ús del valencià en el seu àmbit específic.  
Per tots els motius esmentats, fent ús de les facultats que em confereix l'article 35 de la Llei de la Generalitat Valenciana 5/1.983, de 30 de desembre, de Govern Valencià,  
ORDENE  
Primer  
Convocar els premis de la Generalitat Valenciana, que s'indiquen en l'annex I, per a aquelles activitats de promoció de l?ús del valencià realitzades per les comissions de les fogueres en l?àmbit de la Comunitat Valenciana.  
Segon  
Els premis, per un import global màxim d'un milió tres-centes vint-i-cinc mil (1.325.000) pessetes, seran sufragats a càrrec de la línia 4.01 del programa 57.01.207.27 del pressupost per a 1993 de la Generalitat Valenciana.  
DISPOSICIONS FINALS  
Primera  
Autoritzar la Direcció General de Política Lingüística perquè, dins l?àmbit de les seues competències, adopte les resolucions necessàries per al desplegament i l?execució d'aquesta ordre.  
Segona  
L'ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de gener de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria dels premis de la Generalitat Valenciana per a activitats de promoció de 1'ús del valencià realitzades per les comissions de les fogueres en l?àmbit de la Comunitat Valenciana  
Primera. Objecte dels premis  
La convocatòria pretén ajudar, econòmicament, a la realització d'activitats, pròpies de les comissions festeres, dirigides a la promoció de l?ús del valencià en l?àmbit de l'entitat.  
L'activitat objecte dels premis és:  
Premis, que tot seguit s'hi relacionen, a l'ús del valencià en els llibrets de fogueres:  
1r premi 500.000 PTA  
2n premi 250.000  
3r premi 150.000  
4t premi 100.000  
5é premi 75.000  
6é premi 50.000  
7é premi 50.000  
8é premi 50.000  
9é premi 50.000  
10é premi 50.000  
Total 1.325.000 PTA  
Segona. Beneficiaris  
Podran acollir-se a la convocatòria dels premis les comissions de les fogueres radicades en qualsevol municipi de la Comunitat Valenciana. ,  
Tercera. Termini de presentació de sol·licituds  
Les comissions podran presentar les sol·licituds d'acord amb el model que figura en l'annex II.  
El termini de presentació d?instàncies finalitzarà el 10 de maig de 1993.  
La Direcció General de Política Lingüística revisarà les sol·licituds per tal que totes les dades exigides en la convocatòria figuren en l'expedient. Si la sol·licitud estigués incompleta, la Direcció General de Política Lingüística comunicaria a l'entitat sol·licitant les deficiències perquè en un termini de 10 dies siguen esmenades amb l'advertiment que si no ho fan així, s'arxivarà l'expedient sense més tràmit.  
Quarta. Documentació complementària  
A la instància de sol·licitud caldrà adjuntar la documentació següent:  
1. Amb caràcter general, certificat del secretari de la comissió de l'acord de la junta directiva en el qual s'ha de consignar:  
1 - 1. Autorització al president de la comissió per a fer la sol·licitud a aquesta convocatòria.  
1.2. Acceptació de les bases de la convocatòria,  
2. Per a optar al premi s'haurà de presentar:  
2. l. Amb la instància, el projecte de llibret en el que figuraran els textos i il·lustracions que han de ser editats. La Direcció General de Política Lingüística estudiarà el projecte i emetrà, si de cas, un informe tècnico-lingüístic que remetrà a l?entitat perquè el prenga en consideració a l'hora de l'edició.  
2.2. Posteriorment, fins al 10 de juny de 1993, es presentarà:  
- 10 exemplars del llibret editat  
- Declaració de l'editor de la quantitat d'exemplars editats.  
2.3. En els crèdits del llibret s'haurà de consignar: «Aquest llibret s'ha presentat a la convocatòria del premis de la Generalitat Valenciana per a la promoció de l'ús del valencià».  
Cinquena. Resolució de sol·licituds  
1. Les sol·licituds seran estudiades per una comissió tècnica que presidirà el Director General de Política Lingüística, de la qual formaran part el Director Territorial de Cultura i Educació d'Alacant, el Cap del Servei de Promoció Social del Valencià, el Cap del Servei d'Assessorament Lingüístic i Traducció i el Cap del Servei de Promoció i Difusió Cultural de la Direcció General de Promoció Cultural i quatre persones, nomenades pel Director General de Política Lingüística, relacionades amb el món de la festa de les fogueres. Cas de produir-se alguna vacant o absència dels membres de la comissió, el Director General de Política Lingüística designarà els suplents corresponents.  
2. El Director General de Política Lingüística, atendrà les sol·licituds presentades, i vist l'informe de la comissió tècnica farà la proposta al Conseller de Cultura, Educació i Ciència el qual resoldrà la seua concessió.  
3. El conseller farà pública la concessió i ho comunicarà a les entitats guardonades.  
4. Les entitats guardonades amb els premis rebran de la Conselleria de Cultura, Educació i Ciència un estendard acreditatiu.  
5. Ateses la qualitat i les característiques dels llibrets presentats, els premis podran declarar-se deserts.  
La dotació dels premis declarats deserts podrà destinar-se a l'ampliació de la resta, tant pel que fa a la quantitat de premis com a la quantia de la concessió.  
Sisena. Forma de pagament  
Els premis es lliuraran a les entitats beneficiàries a partir de la resolució de concessió realitzada pel Conseller de Cultura, Educació i Ciència.


Còpia Permalink ELI